Forsamlingshuset, Husholdningsforeningen, Orø Seniorer og Kulturbeholderen
arrangerede i starten af februar i fællesskab en uforglemmelig eftermiddag
med Søren Benthin.

Søren har kæmpet sig tilbage til livet efter et helikopterstyrt,
og delte med både humor og tårer sin fantastiske og autentiske historie.

![Foto: Joan Ahm.](haender.jpeg)

Søren føler sig dybt taknemmelig for både Sundhedsvæsenet
og sin arbejdsplads, Beredskabsstyrelsen, hvor han stadig er ansat.
At Søren lever i dag er et resultat af vilje, held og uundværlig støtte
fra familie og venner.

Her er nogle af de inspirerende råd, Søren gav tilhørerne:

  * **Vær gode venner** -- træf beslutninger på andres vegne, når de ikke kan.
  * Husk: **Smerter er svagheder, der forlader kroppen.**
  * **Kæmp!**
  * **Vi kan mere, end vi tror.**
  * Spørg pårørende **hvordan de har det** -- de har måske brug for din støtte.
  * **På kanten af døden opdager man livet.**

![Foto: Joan Ahm.](fingre.jpeg)
